Otto-Werner Mueller

Otto-Werner Mueller (23. kesäkuuta 1926 Bensheim – 25. helmikuuta 2016 CharlotteThe Philadelphia Inquirer: Otto-Werner Mueller, 89; longtime teacher of conducting at Curtis) oli saksalaissyntyinen kapellimestari, pianisti ja pedagogi. Hän debytoi 19-vuotiaana Stuttgartin radiossa, jossa hän myös perusti lauluyhtyeen ja johti sitä.The Canadian Encyclopedia: Otto-Werner Mueller

Mueller muutti Montrealiin vuonna 1951 ja toimi sekä pianistina että kapellimestarina radiossa ja televisiossa. Hän sai opetusta Igor Markevitchilta ja voitti vuonna 1958 toisen palkinnon panamerikkalaisessa orkesterinjohtokilpailussa. Hän oli Victoria School of Musicin perustaja (1963) ja ensimmäinen johtaja (vuoteen 1965). Hänestä tuli vuonna 1963 Victorian sinfoniaorkesterin kapellimestarina ja hän toimi myös Moskovassa vierailevana professorina, jolloin hän pääsi opettamaan Maksim Šostakovitšia ja Rudolf Baršaita. Vuonna 1965 hän johti CBC:n televisiotuotantoa Sevillan parturista ja sai tästä hyvästä Emmy-palkinnon.

Vuonna 1967 Mueller asettui Yhdysvaltoihin. Hän johti orkestereita useissa kanadalaisissa ja yhdysvaltalaisissa kaupungeissa sekä Moskovassa, Leningradissa ja Riiassa. Hän kantaesitti monia kanadalaisteoksia. Hän myös opetti monissa eri opinahjoissa, kuten Curtis Institutessa (Philadelphia).

 Lähteet 

Luokka:Saksalaiset kapellimestarit
Luokka:Saksalaiset pianistit
Luokka:Vuonna 1926 syntyneet
Luokka:Vuonna 2016 kuolleet